Ponte Pietra

Ponte Pietra (taliansky doslova „kamenný most“), známy aj ako Pons marmoreus je rímsky oblúkový most, ktorý preklenuje rieku Adiža v talianskom meste Verona. Most bol dokončený v 100 pred. Kr. a viedla ním rímska cesta Via Postumia z Janova k Brennerskému priesmyku a ďalej.

Pôvodne lemoval ďalší rímsky most Pons Postumius. Obidva mosty zabezpečovali spojenie mesta na pravom brehu rieky k rímskemu divadlu na ľavom brehu. Oblúk, ktorý je najbližšie k pravému brehu rieky prestaval v roku 1298 Alberto I della Scala. Štyri oblúky boli vyhodené do vzduchu ustupujúcim nemeckým vojskom počas 2. svetovej vojny ale následne boli v roku 1957 obnovené s použitím pôvodných materiálov.

Most je dlhý 120 m a celkovo má 5 oblúkov.

 Zdroj 

 Iné projekty 

Kategória:Mosty v starovekom Ríme
Kategória:Mosty v Taliansku
Kategória:Oblúkové mosty
Kategória:Kamenné mosty